Στο **Μεξικό** διεξάγονται προεδρικές και βουλευτικές **εκλογές**. Ο Πρόεδρος της Δημοκρατίας εκλέγεται από το λαό για 6ετή θητεία. 
Το Κογκρέσο της Ένωσης (*Congreso de la Unión*) αποτελείται από δύο σώματα: τη Βουλή των Αντιπροσώπων του Μεξικού *(Cámara de Diputados)* με 500 μέλη, που εκλέγονται για 3τή θητεία, από τα οποία τα 300 εκλέγονται σε μονοεδρικές περιφέρειες με το πλειοψηφικό σύστημα, ενώ τα υπόλοιπα 200 μέλη αναδεικνύονται με αναλογική σε 5 περιφέρειες των 40 εδρών.

Η Γερουσία του Μεξικού *(Senado de la República)* αποτελείται από 128 μέλη, που εκλέγονται για θητεία 6 ετών. Από αυτά, τα 96 εκλέγονται σε τριεδρικές περιφέρειες, κατ' αντιστοιχία με τις 31 πολιτείες του Μεξικού και σε 1 ομοσπονδιακή περιφέρεια, με τις 32 να εκλέγονται με το σύστημα της αναλογικής σε πανεθνικό επίπεδο. Στις περιφέρειες των πολιτειών, 2 έδρες πηγαίνουν ως δώρο στον νικητή που θα πλειοψηφήσει και μία στον αμέσως επόμενο νικητή.

Δικαίωμα ψήφου έχουν όσες και όσοι είναι ηλικίας 18 ετών και άνω. Η ψηφοφορία είναι υποχρεωτική αλλά δεν επιβάλλεται. Η μορφή διακυβέρνησης έχει εγκαθιδρυθεί βάσει του Συντάγματος του 1917, το οποίο καθορίζει τρία επίπεδα: την ομοσπονδιακό, των πολιτειακό και δημοτικό. Όλοι οι αξιωματούχοι και των τριών επιπέδων εκλέγονται από το εκλογικό σώμα μέσω αναλογικής είτε ενισχυμένης αναλογικής είτε μέσω επιλογής από άλλους ανώτερους εκπροσώπους.

Προεδρικές εκλογές
------------------

Ο Πρόεδρος του Μεξικού εκλέγεται από το λαό και κάθε φορά εκλέγεται διαφορετικό πρόσωπο, καθώς δεν έχει εκ του συντάγματος δικαίωμα να διεκδικήσει επανεκλογή. 

### 2018

Οι πιο πρόσφατες προεδρικές εκλογές διεξήχθησαν το 2018 και πρόεδρος εξελέγη ο Αντρές Μανουέλ Λόπες Ομπραδόρ.

### 2012

Τις προεδρικές εκλογές που έγιναν την 1η Ιουλίου 2012 κέρδισε ο Ενρίκε Πένια Νιέτο.

Τα αρχικά αποτελέσματα έδιναν στον Πένια Νιέτο το 39,10% των ψήφων (18.727.398 ψήφους) έναντι 32,43% του Λόπες Ομπραδόρ (15.535.117 ψήφους) και 26,04% της Μότα (12.473.106 ψήφους). Μετά την ανακοίνωση των αποτελεσμάτων ο Λόπες Ομπραδόρ απαίτησε πλήρη ανακαταμέτρηση των ψήφων, υποστηρίζοντας ότι υπήρξαν εκτεταμένες παρατυπίες. Το Ομοσπονδιακό Εκλογικό Ινστιτούτο ανακοίνωσε στη συνέχεια ότι θα υπάρξει μια μερική ανακαταμέτρηση, σε 78.012 από τα 143.132 εκλογικά τμήματα, ενώ σε ότι αφορούσε τα ψηφοδέλτια για τις παράλληλες εκλογές του Κογκρέσου θα έπρεπε να επανεξεταστούν στα 2/3 των εκλογικών τμημάτων. Στις 6 Ιουλίου, μετά από μια μερική ανακαταμέτρηση περίπου των 50% των ψήφων, το Ομοσπονδιακό Εκλογικό Ινστιτούτο δήλωσε ότι διαπίστωσε ανωμαλίες, αλλά ότι ο Νιέτο εξακολουθούσε να λαμβάνει τη πλειοψηφία και επιβεβαιώθηκε ως ο νικητής με 38,2% της λαϊκής ψήφου. 
Στις 12 Ιουλίου ο Ομπραδόρ προέβη σε επίσημη καταγγελία ζητώντας την ακύρωση των εκλογών υποστηρίζοντας πως είχε παραβιαστεί του 41ο άρθρο του Συντάγματος. Όπως υποστήριζε, το PRI είχε προχωρήσει σε εξαγορά ψήφων ενώ τα μεξικανικά μέσα επικοινωνίας είχαν αντιμετωπίσει με ανισότητα τους υποψηφίους, προβάλλοντας περισσότερο τις θέσεις του Πένια Νιέτο. Κατηγόρησε επίσης το PRI πως είχε υπερβεί τον επιτρεπόμενο προϋπολογισμό κατά 1000% και πως η προεκλογική εκστρατεία του υποψηφίου του κόμματος χρηματοδοτήθηκε με παράνομα κεφάλαια και ξέπλυμα βρώμικου χρήματος. Στην χώρα ξέσπασε πλήθος διαδηλώσεων κατά του Πένια Νιέτο, υποστηριζόμενες από την Αριστερά και το Κίνημα Yo Soy 132.
Στις 30 Αυγούστου το Ανώτατο Εκλογικό Δικαστήριο απέρριψε τις κατηγορίες ως ψευδείς καθώς κατέληξε στο συμπέρασμα πως δεν υπήρχαν «επαρκή αποδεικτικά στοιχεία των αδικιών». 
Ο Ενρίκε Πένια Νιέτο ανακοινώθηκε επίσημα ως νικητής των εκλογών στις 31 Αυγούστου. Ορκίστηκε πρόεδρος του Μεξικού την 1η Δεκεμβρίου του 2012, εν μέσω βίαιων επεισοδίων έξω από τη Βουλή των Αντιπροσώπων και αποδοκιμασιών από την Αριστερά.

| Υποψήφιος | Κόμμα | Ψήφοι | % |
| --- | --- | --- | --- |
| Ενρίκε Πένια Νιέτο | Θεσμικό Επαναστατικό Κόμμα | 18.727.398 | 38,15 |
| Αντρές Μανουέλ Λόπες Ομπραδόρ | Κόμμα της Δημοκρατικής Επανάστασης | 15.535.117 | 31,64 |
| Χοσεφίνα Βάσκες Μότα | Κόμμα Εθνικής Δράσης | 12.473.106 | 25,40 |
| Γκαμπριέλ Κουάδρι ντε λα Τόρε | Κόμμα Νέας Συμμαχίας | 1.129.108 | 2,36 |
| Μη εγγεγραμμένοι υποψήφιοι | 31.660 | 0,07 |
| Άκυρα/λευκά | 1.191.057 | – |
| **Σύνολο** | **49.087.446** | **100** |
| Εγγεγραμμένοι/συμμετοχή | 77.738.494 | 63,1 |
| Πηγή: PREP (με καταμετρημένο το 98,95% των εκλ. τμημάτων) |

### 2006

Στις προεδρικές εκλογές που διεξήχθησαν στις 2 Ιουλίου 2006 νικητής αναδείχθηκε ο Φελίπε Καλντερόν με ποσοστό 35,89%. Οι αριστεροί υποψήφιοι κατήγγειλαν νοθεία στις εκλογές, όμως το Ανώτατο Δικαστήριο τις απέρριψε και κήρυξε νικητή τον Καλντερόν το Σεπτέμβριο.

**Πρόεδρος, 2 Ιουλίου 2006**

ε • σ | Υποψήφιος | Κόμμα | Ψήφοι | % |
| --- | --- | --- | --- |
|  | Φελίπε Καλντερόν | Κόμμα Εθνικής Δράσης | 15.000.284 | 35,89% |
|  | Αντρές Μανουέλ Λόπες Ομπραδόρ | Συνασπισμός για το Καλό Όλων (PRD, PT, CV) | 14.756.350 | 35,31% |
|  | Ρομπέρτο Μαδράσο | Συμμαχία για το Μεξικό (PRI, PVEM) | 9.301.441 | 22,26% |
|  | Πατρίσια Μερκάδο | Σοσιαλδημοκρατικό και Εναλλακτικό Κόμμα Χωρικών | 1.128.850 | 2,70% |
|  | Ρομπέρτο Κάμπα Σιφριάν | Κόμμα Νέας Συμμαχίας | 401.804 | 0,96% |
|  | *Γραμμένα εσωτερικά* | 297.989 | 0,71% |
|  | *Άκυρα/λευκά* | 904.604 | 2,16% |
| **Σύνολο** | **41.791.322** | **100,0%** |
| Πηγή: Instituto Federal Electoral  Αρχειοθετήθηκε 2010-01-09 στο Wayback Machine. |

Εκλογές Κάτω Βουλής
-------------------

### Πρόσφατες (2021)

Κύριο λήμμα: Μεξικανικές βουλευτικές εκλογές 2021
### 2009

Στις ενδιάμεσες βουλευτικές εκλογές για την Κάτω Βουλή, οι οποίες διεξήχθησαν στις 5 Ιουλίου του 2009, το κυβερνών κόμμα (Κόμμα Εθνικής Δράσης, PAN) του προέδρου Φελίπε Καλντερόν υπέστη ήττα. Αντίθετα, το κόμμα της αντιπολίτευσης (Θεσμικό Επαναστατικό Κόμμα, PRI) έγινε ξανά το μεγαλύτερο κόμμα στο Κογκρέσο. Εξελέγησαν 500 βουλευτές συνολικά (300 στις αντίστοιχες εκλογικές τους περιφέρειες και 200 με αναλογική εκπροσώπηση για τη Βουλή των Αντιπροσώπων στο 61ο Κογκρέσο). Σύμφωνα με τα αποτελέσματα, το PRI κέρδισε γύρω στο 37 τοις εκατό των ψήφων στο Κογκρέσο, έναντι γύρω στο 28% για το κυβερνών συντηρητικό κόμμα του Καλντερόν (PAN). Μόλις έγινε γνωστή η ήττα του κυβερνώντος κόμματος το Πέσο απώλεσε την αξία του έναντι του αμερικανικού δολαρίου και διαμορφώθηκε στα 13,3755, που είναι και η χαμηλότερη ισοτιμία από τις 23 Ιουνίου.

Αποτελέσματα
------------

**Βουλή των Αντιπροσώπων, 5 Ιουλίου 2009**

ε • σ | Κόμμα | Έδρες |
| --- | --- |
| εκλογές 2006 | εκλογές 2009 | +/− |  % |
| **Θεσμικό Επαναστατικό Κόμμα** | 106 | 241 | +135 | 48,2% |
| Κόμμα Εθνικής Δράσης | 206 | 147 | −59 | 29,4% |
| Κόμμα της Δημοκρατικής Επανάστασης | 126 | 72 | −54 | 14,4% |
| Κόμμα Οικολόγων Πρασίνων του Μεξικού | 17 | 17 | - | 3,4% |
| Εργατικό Κόμμα | 11 | 9 | -2 | 1,8% |
| Κόμμα Νέας Συμμαχίας | 9 | 8 | -1 | 1,6% |
| Συσπείρωση | 18 | 6 | -12 | 1,2 |
| Σύνολα | 500 | 500 | − | 100,0% |
| Πηγές:  Αρχειοθετήθηκε 2012-02-15 στο Wayback Machine. |

### 2012

Οι βουλευτικές εκλογές του 2012 διεξήχθησαν μαζί με τις προεδρικές.


| Λαϊκή ψήφος |
| --- |
|  |  |  |  |  |
| **PRI** |    | 31.87% |
| PAN |    | 25.92% |
| PRD |    | 18.48% |
| PVE |    | 6.08% |
| PT |    | 4.55% |
| PNA |    | 4.08% |
| MC |    | 3.99% |
| Λοιπά |    | 5.03% |



| Έδρες |
| --- |
|  |  |  |  |  |
| **PRI** |    | 42.40% |
| PAN |    | 22.80% |
| PRD |    | 20.80% |
| PVE |    | 5.80% |
| MC |    | 3.20% |
| PT |    | 3.00% |
| PNA |    | 2.00% |

### Γερουσία

Στις εκλογές για τη Γερουσία που διεξήχθησαν το 2012 μαζί με τις προεδρικές, σημειώθηκαν τα αποτελέσματα:

| Κόμμα | Με απλή αναλογική | Κατά περιφέρεια | Σύνολοεδρών | +/– |
| --- | --- | --- | --- | --- |
| Ψήφοι | % | Έδρες | Ψήφοι | % | Έδρες |
| Θεσμικό Επαναστατικό Κόμμα | 15.679.729 | 33,1 | 11 | 17.119.854 | 37,3 | 46 | 57 | +19 |
| Κόμμα Εθνικής Δράσης | 13.245.088 | 27,9 | 9 | 12.783.068 | 27,8 | 29 | 38 | –14 |
| Κόμμα της Δημοκρατικής Επανάστασης | 9.353.879 | 19,7 | 6 | 13.288.983 | 28,9 | 17 | 23 | –13 |
| Κόμμα Οικολόγων Πρασίνων του Μεξικού | 2.881.923 | 6,1 | 2 | 867.056 | 1,9 | 2 | 4 | +4 |
| Εργατικό Κόμμα | 2.339.923 | 4,9 | 2 | – | – | 2 | 4 | +4 |
| Κίνημα Πολιτών | 2.025.045 | 4,3 | 1 | – | – | – | 1 | +1 |
| Κόμμα Νέας Συμμαχίας | 1.855.403 | 3,9 | 1 | 1.796.816 | 3,9 | 0 | 1 | 0 |
| Μη εγγεγραμμένοι υποψήφιοι | 32.567 | 0,1 | 0 | 51.936 | 0,11 | 0 |  |  |
| Άκυρα/λευκά | 2.897.668 | – | – | 2.701.179 | – | – | – | – |
| **Σύνολο** | **50.310.328** | **100** | **32** | **48.608.892** | **100** | **96** | **128** | **0** |
| Εγγεγραμμένοι/συμμετοχή | 77.651.019 | 64,8 | – | 77.651.019 | 62,3 | – | – | – |
| Πηγή: Adam Carr |

  

### 2015

Κύριο λήμμα: Μεξικανικές βουλευτικές εκλογές 2015
Εκλογές διεξήχθησαν τον Ιούνιο του 2015, οπότε εξελέγησαν τα μέλη της Βουλής των Αντιπροσώπων.

### 2018

Κύριο λήμμα: Μεξικανικές γενικές εκλογές (2018)

Δημοψηφίσματα
-------------

### 2021

Κύριο λήμμα: Μεξικάνικο δημοψήφισμα 2021
### 2022

Κύριο λήμμα: Μεξικανικό δημοψήφισμα του 2022

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 23 Αυγούστου 2011. Ανακτήθηκε στις 28 Ιουνίου 2015.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 23 Αυγούστου 2011. Ανακτήθηκε στις 28 Ιουνίου 2015.
3. 1 2  Mexico faces partial recount in presidential election BBC News, 5 Ιουλίου 2012 (Αγγλικά)
4. ↑  Μεξικό: Δεν αναγνωρίζει την ήττα του ο Αντρές Ομπραδόρ, To Βήμα, 4 Ιουλίου 2012
5. ↑  «Mexico's Pena Nieto's presidential victory confirmed». 6 Ιουλίου 2012. Ανακτήθηκε στις 8 Δεκεμβρίου 2012.  BBC News (Αγγλικά)
6. ↑  Tania L. Montalvo La base del juicio de inconformidad de López Obrador - Violaciones al artículo 41 de la Constitución, CNNMéxico, 13-7-2012 (Ισπανικά)
7. ↑  Μεξικό: Διαδηλώσεις κατά της εκλογής του προέδρου Ενρίκε Πένια Νιέτο[*νεκρός σύνδεσμος*], Καθημερινή, 8-7-2012
8. ↑  Pide AMLO invalidar elección; denuncia compra de votos del PRI,Αristegui Νoticias, 13 Ιουλίου 2012 (Ισπανικά)
9. ↑  Tania L. Montalvo, La base del juicio de inconformidad de López Obrador - Rebase de tope de gasto de campaña, 13 Ιουλίου 2012 (Ισπανικά)
10. ↑  Jo Tuckman, Mexico presidential runner-up alleges money laundering in election, The Guardian, 19 Ιουλίου 2012 (Αγγλικά)
11. ↑  «UPDATE 2-Mexico electoral judges reject challenge to Pena Nieto victory». *Reuters*. 31-8-2012. Αρχειοθετήθηκε από το πρωτότυπο στις 2012-09-04.. Ανακτήθηκε στις 8-12- 2012.  (Αγγλικά)
12. ↑  Κηρύσσεται οριστικά νικητής των προεδρικών εκλογών στο Μεξικό ο Φ.Καλντερόν, in.gr, 5 Σεπτεμβρίου 2006, ανάκτηση 28 Ιουνίου 2015.
13. 1 2  Bloomberg,Mexico’s Peso, Stocks Fall as Calderon’s Party Loses Election, 6 Ιουλίου 2009.
14. 1 2  Associated Press[*νεκρός σύνδεσμος*], Mexico's PRI makes comeback, says it has changed, 6 Ιουλίου 2009.